Kanadalik xonanda Jastin Biber sahnani tark etmoqda

Kanadalik xonanda Jastin Biber ma’lum muddat musiqa yaratish bilan shug‘ullanmasligini aytdi, deb xabar berdi “Gazeta.ru”.

Uning so‘zlariga ko‘ra so‘nggi albomiga bag‘ishlangan tur ishonchni oqlamagan. Xonanda tur konsertlari kutilganidek chiqmagani va muxlislarga hissiy quvvat bera olmaganini tan oldi.
“Men qidiruvda edim. Ko‘pchilik singari xatolar va urinib ko‘rish yo‘li bilan izladim. Hozir esa bir nechta chuqur muammolarni bartaraf etishga diqqatimni jalb qilmoqchiman. Shuningdek nikohimni ham saqlab qolib, o‘zim istagandek ota bo‘lmoqchiman”, — deydi Biber.
Xonandaning qo‘shimcha qilishicha, uning uchun oila va salomatlik birinchi o‘rinda. Shuningdek u muxlislariga ijodga qaytishga va’da berdi.